**Radno vrijeme knjižnice**

****

|  |  |  |
| --- | --- | --- |
| **PONEDJELJAK** |  | **13:00 - 18:00 h** |
| **UTORAK \*** | **9:00 - 14:00 h** |  |
| **SRIJEDA** |  | **13:00 - 18:00 h** |
| **ČETVRTAK** | **9:00 - 14:00 h** |  |
|  **PETAK** | **9:00 - 14:00 h** |  |

**\* Svaki prvi utorak u mjesecu knjižnica ne radi jer je knjižničarka na seminaru.**

**PRAVILA KNJIŽNICE:**

**1.KADA ULAZITE U KNJIŽNICU, RECITE *DOBAR DAN*, KADA**

 **IZLAZITE, RECITE *DOVIĐENJA*.**

**2. POLAKO OTVORITE VRATA KAD ULAZITE I POLAKO IH ZATVORITE**

 **KAD IZLAZITE IZ KNJIŽNICE.**

**3. KADA TREBATE NEKU KNJIGU RECITE *MOLIM*, A KADA JU DOBIJETE**

 **RECITE *HVALA*.**

**4. NE UNOSITE HRANU ILI PIĆE U KNJIŽNICU.**

**5. DOK STE U KNJIŽNICI NE TRČITE.**

**6. U KNJIŽNICI VLADA TIŠINA. AKO RAZGOVARATE, RAZGOVARAJTE**

 **TIHO.**

**7. KAD NEŠTO TREBATE, PITAJTE KNJIŽNIČARKU.**

**8. KAD UZMETE KNJIGU S POLICE, VRATITE JE NA MJESTO KAD VAM**

 **VIŠE NE TREBA.**

**9. KNJIGE SE POSUĐUJU NA 14 DANA.**

* **NA DATUMNIKU NA STRAŽNOJ STRANI KNJIGE PIŠE KADA KNJIGU TREBA VRATITI**
* **POSUĐENE KNJIGE VRATITE NAVRIJEME ILI KAD ISTEKNE ROK PRODUŽITE NA JOŠ 14 DANA KOD KNJIŽNIČARKE**
* **CIJENA ZAKASNINE PO DANU I PO KNJIZI IZNOSI 20 LP**

10. **NE POSUĐUJTE DRUGOME KNJIGU KOJU STE POSUDILI.**

* **SVA ODGOVORNOST ZA KNJIGU JE NA OSOBI KOJA JU JE**

**POSUDILA.**

* **AKO IZGUBITE ILI UNIŠTITE KNJIGU, DUŽNI STE KUPITI NOVU ILI DONIJETI NOVAC U PROTUVRIJEDNOSTI KNJIGE ZA ŠTO ĆETE DOBITI RAČUN**

11. **KNJIGU TREBA ČUVATI.**

* **NE LISTAJTE JE MASNIM PRSTIMA ZA VRIJEME JELA**
* **NE ŠARAJTE PO KNJIZI, NE ZAOKRUŽUJTE STRANICE**
* **NE SAVIJAJTE STRANICE DA BI ZNALI DO KUDA STE PROČITALI; ZA TO POSTOJI STRANIČNIK („BOOKMARKER“)**

**12. KNJIGE NISU IGRAČKE, S NJIMA SE NE IGRA.**

**13. SVI KOJI NE POŠTUJU PRAVILA PONAŠANJA U KNJIŽNICI**

 **BIT ĆE** **UPOZORENI, A ZATIM I UDALJENI IZ KNJIŽNICE.**

**14. ČLANSKA ISKAZNICA ZA ŠKOLSKU KNJIŽNICU VRIJEDI OD 1. DO**

 **8. RAZREDA.**

* **U SLUČAJU GUBITKA ISKAZNICE POTREBNO JE NAPRAVITI NOVU**
* **KNJIGE NE MOŽETE POSUDITI BEZ ISKAZNICE, ALI IH MOŽETE BEZ ISKAZNICE VRATITI**
* **CIJENA NOVE ISKAZNICE JE 10 KN**

**15.** **AKO NA VRATIMA KNJIŽNICE PIŠE MOLBA DA DOĐETE MALO**

 **KASNIJE JER TRAJE RADIONICA,MOLIM DA TO POŠTUJETE.**

**16**. **AKO JE KNJIŽNIČARKA IZ NEKOG RAZLOGA ODSUTNA ILI JE**

 **DOŠLO DO PROMJENE SMJENE, OBAVIJEST ĆE BITI IZVJEŠENA**

 **NA VIDNOM MJESTU (HODNIKU ŠKOLE I VRATIMA KNJIŽNICE).**

 **PRATITE OBAVIJESTI.**

**Volite čitati? Tooo! Fenomenalno! Javite se knjižničarki. Postoje zanimljiva štiva u kojima možete uživati čitajući kao i uzbudljiva natjecanja u kojima možete sudjelovati!**

**O školskoj knjižnici OŠ Žitnjak**

****Nasreću sačuvana, stara spomenica škole zabilježila je datum 1. listopada 1911. kad su se otvorila vrata niže pučke škole u naselju Žitnjak-Petruševec u Zagrebu.

Prva školska godina u novoj školi započela je 2. listopada 1911. Ukupan broj djece koja su tog dana upisani u školu i sjeli u klupe bio je 35. Nakon osam dana grad je dodijelio prva novčana sredstva za nabavu knjiga za knjižnicu.

U Imovniku Pučke škole Žitnjak od 18. siječnja 1912. piše da knjižnica posjeduje 12 knjiga koje vrijede 33 krune i 90 filira. Tijekom školske godine 1958. / 59., točnije 16. prosinca 1958. useljeno je u novu montažnu zgradu. Škola u rujnu 1959. dobiva ime Osnovna škola "Đuro Đaković", a Spomenica iz 1963. / 64. bilježi: »Knjižnica je smještena u dva ormara u hodniku. Knjiga ima oko 700 za učenike i nastavnike, ali u slabom stanju i malo ima onih knjiga koje trebaju Školi«.

Uvjeti za bilo kakav normalan rad knjižnice nisu postojali. Knjige su bile u ormarima, nije bilo mogućnosti da korisnici pogledaju što ih zanima. Bez obzira na stiješnjen prostor knjižnica se polako bogatila novim lektirnim naslovima i referentnom građom.

1991.škola mijenja ime u Osnovna škola Žitnjak.

Izgradnja nove školske zgrade OŠ Žitnjak počela je 1997. godine uz potporu poglavarstva grada Zagreba. Nakon tri godine gradnje, 11. rujna 2000. zazvonilo je školsko zvono u novoj zgradi i 630 učenika razvrstanih u 25 razrednih odjela započinje nastavu u novim prostorima. Knjižnica dobiva uređen, suvremen prostor od 120 m2 i spremište. Nova je oprema bila dostupna korisnicima – računala za učenike i učitelje, projektor, grafoskop, pijanino, televizor. Knjižnični fond se polako popunjava (vlastita nabava, otkup MZOŠ i Grada Zagreba, pokloni). Dotrajale, uništene i izgubljene knjige redovito se otpisuju, a prema mogućnostima nabavljaju nove. Za sve to brine knjižničar i prof. Dragutin Čavlović.

Cjelokupan knjižnični fond unesen je 2004. godine u računalni program za knjižnice Metel Win što je unaprijedilo i osuvremenilo rad knjižnice.

Nažalost, zbog potrebe preraspodjele prostorija, 2016. školska knjižnica seli u znatno manji prostor nekadašnje zbornice, dok knjižničarsko mjesto sa zaduženjima preuzima Margareta Milačić, prof. Sadašnji fond broji oko 7500 knjiga i dvjestotinjak primjeraka AV građe.

Školska knjižnica OŠ Žitnjak slovi kao mali centar raznih događanja. Mjesto gdje se čitaju, posuđuju i vraćaju knjige, ali i održavaju razne aktivnosti: nastavni i izvannastavni programi, predavanja, prezentacije, pripovijedanje i čitanje priča, projekti, kvizovi, gostovanja, razne radionice, nastupi itd. Neki od već prepoznatljivih izvannastavnih aktivnosti u školi čije je sjedište školska knjižnica su: natjecanje Čitanjem do zvijezda, LiDraNo, Kultura moja avantura, Daj šapi glas!, Pusti brigu, čitaj knjigu itd.

Najmanje što možemo pružiti našim učenicima je pažnja i pomoć pri razvijanju jednog od osnovnih alata za život, a to je komunikacija. Čitanje, kao neprocjenjivo važan i ključan faktor pri sporazumijevanju i snalaženju u raznim okolnostima važnim za egzistenciju, zahtijeva kvalitetne projekte namijenjene učenicima s teškoćama u čitanju, ali i skupinama koje jednostavno nisu razvile takve navike kao i redovitim čitačima u svrhu daljnjeg razvoja.

Uz uspješnu suradnju s gradskom knjižnicom S.S Kranjčevića, Romskom knjižnicom Kali Sara, Etnografskim muzejom i brojnim drugim institucijama, trudimo se ostvariti što kvalitetnije sadržaje i aktivnosti ne samo unutar same škole već i izvan nje.

Knjižnica je mjesto kojem je svrha omogućiti ugodan boravak uz zanimljive sadržaje kojima je glavni cilj razvijati kod djece kreativnost i obrazovanje za život.

 Margareta Milačić, prof